CELEX: 62021TN0739
Language: hr
Date: 2021-11-19 00:00:00
Title: Predmet T-739/21: Tužba podnesena 19. studenoga 2021. – Eurecna/Komisija

14.2.2022   
            
            
               HR
            
            
               Službeni list Europske unije
            
            
               C 73/49
            
         
      Tužba podnesena 19. studenoga 2021. – Eurecna/Komisija
      (Predmet T-739/21)
      (2022/C 73/62)
      Jezik postupka: talijanski
      
         Stranke
      
      
         Tužitelj: Eurecna SpA (Venecija, Italija) (zastupnik: R. Sciaudone, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi pobijane odluke o prijeboju tražbina sadržane u Komisijinim dopisima od 10. rujna 2021., 16. rujna 2021. i 30. rujna 2021. kojima je Komisija naložila povrat gotovo cijelog iznosa isplaćenog u okviru projekta financiranog od strane Europske unije i za koji je naložen povrat nakon nepravilnosti koje su navodno počinjene u fazi financijskog izvještavanja; i
               
            
                  —
               
               
                  naloži Komisiji snošenje troškova ovog postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na nepostojanju pravnog temelja u odnosu na odluku od 10. rujna 2021.
               
            
                  2.
               
               
                  Drugi tužbeni razlog, koji se temelji na povredi prava obrane u odnosu na odluku od 10. rujna 2021.
               
            
                  3.
               
               
                  Treći tužbeni razlog, koji se temelji na nepostojanju sporne tražbine.
                  
                              —
                           
                           
                              Tužitelj u tom pogledu ističe povredu načela dobre uprave i dužne pažnje u upravnom postupku u odnosu na računovodstvenu provjeru koju je provelo društvo Ernst & Young (EY); povredu prava obrane u odnosu na računovodstvenu provjeru koju je provelo društvo EY; povredu načela dobre uprave zbog nepoštovanja dužnosti nepristranog postupanja u upravnom postupku; i pogrešno tumačenje ugovora u izvještaju je društva EY.